‘বিগ বস’-এর দ্বাদশ মরসুমে সবচেয়ে আলোচ্য জুটি যে অনুপ জালোটা ও জসলিন মাথারু, তা নিয়ে সন্দেহের অবকাশ নেই। দুই অসমবয়সীর প্রেম ঘিরে প্রবল কৌতূহল রয়েছে দর্শকদের মধ্যে। এবার সামনে এল বড় খবর। জানা গেল, অনুপের আগে এক তারকা গায়কের সঙ্গে প্রেমের সম্পর্ক ছিল জসলিনের। 

এই বিষয়ে অন্যান্য খবর

জসলিনকে গর্ভবতী করেছিলেন অনুপ! মডেলের বিস্ফোরক দাবি ঘিরে বিতর্ক তুঙ্গে 


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, জসলিনের সেই প্রাক্তন প্রেমিকের নাম সুখবিন্দর সিংহ। বলিউডের এই তারকা গায়ক আজও বিয়ে করেননি। কিন্তু কী ভাবে জানা গেল এই খবর? ওই প্রতিবেদন থেকে জানা যাচ্ছে, ‘বিগ বস’-এ ‘ক্যাপ্টেন্সি টাস্ক’ চলার সময় সামনে আসে এই তথ্য। আসলে বিগ বসের ঘরে ঢোকার আগেই প্রতিযোগীদের কাছ থেকে কয়েকটি গোপন তথ্য জেনে নেওয়া হয়। সেগুলিই সামনে আসে এই রাউন্ডে। খেলারই অংশ এটা। আর খেলতে খেলতেই জসলিনের অতীতের এক অধ্যায় এ ভাবে উঠে এল জনসমক্ষে। প্রেমিকার প্রাক্তন প্রেমিকের কথা জানতে পারার পরে অনুপের প্রতিক্রিয়াও চমকে দেওয়ার কথা। তিনি জানিয়ে দেন, এই সম্পর্কের কথা তিনি জানতেন। কিন্তু কখনও এ নিয়ে কোনও কথা হয়নি তাঁর ও জসলিনের মধ্যে। 
প্রসঙ্গত, ‘দিল সে’ (১৯৯৮) থেকে সঞ্জু (২০১৮)— গত দু’দশক ধরে বলিউড কাঁপানো সুখবিন্দর কিন্তু আজও বিয়ে করেননি। ওই প্রতিবেদন থেকে জানা যাচ্ছে, ৪৭ বছরের গায়ক জানিয়ে দিয়েছেন, তিনি বাবা-মায়ের পছন্দ করা মেয়েকেই বিয়ে করবেন। এমন সিদ্ধান্তের পিছনে কি প্রেমের সম্পর্ক টিকিয়ে রাখতে না পারার জন্য? সে উত্তর অবশ্য মেলেনি।